Név Azonosító adatok A jegyzékbe vétel okai A jegyzékbe vétel dátuma

„3. Tibisay LUCENA RAMÍREZ Születési idő: 1959. április 26. Neme: nő Egyetemi oktatásért felelős miniszter 2021. október óta. 2006. áprilistól 2020. júniusig az Országos Választási Tanács (Consejo Nacional Electoral vagy CNE) elnöke. Lépései és intézkedései aláásták a demokráciát és a jogállamiságot Venezuelában többek között azáltal, hogy nem biztosították, hogy a CNE a venezuelai alkotmánnyal összhangban pártatlan és független intézmény maradjon, elősegítve ezáltal az alkotmányozó gyűlés (Constituent Assembly) létrejöttét és Nicolás Maduro 2018. májusi újraválasztását olyan elnökválasztás révén, amely nem volt sem szabad, sem tisztességes. 2018.1.22.

5. Maikel José MORENO PÉREZ Születési idő: 1965. december 12. Neme: férfi Venezuela Legfelsőbb Bírósága (Tribunal Supremo de Justicia, TSJ) fellebbviteli büntetőtanácsának (Criminal Appeal Chamber) bírája. A Legfelsőbb Bíróság korábbi elnöke és alelnöke. Az említett tisztségekben támogatta és elősegítette a kormány azon intézkedéseit és politikáit, amelyek aláássák Venezuelában a demokráciát és a jogállamiságot, továbbá felelősség terheli azokért az intézkedésekért és nyilatkozatokért, amelyek a nemzetgyűlés (National Assembly) hatáskörének csorbulását eredményezték, beleértve az Országos Választási Tanács (National Electoral Council, CNE) 2020. júniusi kinevezését, valamint három ellenzéki párt vezetésének 2020. júniusban és júliusban történt felfüggesztését és felváltását. 2018.1.22.

15. Freddy Alirio BERNAL ROSALES Születési idő: 1962. június 16. Születési hely: San Cristóbal, Táchira State, Venezuela Neme: férfi Táchira szövetségi állam kormányzója (Governor of Táchira State), mióta megnyerte a 2021. novemberi választásokat. A helyi ellátásért és termelésért felelős bizottság nemzeti ellenőrző központjának (National Control Centre of the Committee for Local Supply and Production, CLAP) korábbi vezetője és Táchira szövetségi állam (Táchira State) korábbi védnöke. Emellett a venezuelai nemzeti hírszerző szolgálat (Bolivarian National Intelligence Service, SEBIN) főbiztosa. A CLAP vezetőjeként és Táchira szövetségi állam védnökeként képes volt utasítani a különleges erőket (Special Forces, FAES), és befolyásolni a bírák és az ügyészek kinevezését. A CLAP program által biztosított csomagoknak a szavazók közötti manipulatív elosztása révén felelős a demokrácia aláásásáért. Ezenkívül a SEBIN főbiztosaként felelős a SEBIN tevékenységeiért, amelyek keretében súlyos emberi jogi jogsértésekre, így például önkényes fogva tartásokra került sor. 2018.6.25.

22. Alexis Enrique ESCALONA MARRERO Születési idő: 1962. október 12. Neme: férfi 2018. januártól 2019. májusig a szervezett bűnözéssel és a terrorizmusfinanszírozással szembeni küzdelemért felelős nemzeti hivatal (National Office Against Organized Crime and Terrorist Financing, ONDOFT) vezető tisztviselője volt. Nyugalmazott vezérőrnagy, a megelőzésért és közbiztonságért felelős korábbi miniszterhelyettes a Belügyminisztériumban (former Vice Minister for prevention and public safety at the Ministry of the Interior) (2017-ben Maduro elnök nevezte ki), valamint (2014 és 2017 között) a nemzeti zsarolás- és emberrablás-ellenes parancsnokság (Comando Nacional Antiextorsión y Secuestro, CONAS) korábbi országos parancsnoka. Felelősség terheli súlyos emberi jogi jogsértésekért, többek között kínzásért, túlzott erőszak alkalmazásáért és fogvatartottakkal szembeni rossz bánásmódért, amelyet az irányítása alatt álló CONAS tagjai követtek el. Felelős a civil társadalom elnyomásáért is, amelyet a parancsnoksága alatt álló CONAS tagjai követtek el. 2019.9.27.

27. Gladys DEL VALLE REQUENA Születési idő: 1952. november 9. Születési hely: Puerto Santo, Sucre, Venezuela Személyi igazolvány száma: V-4114842 Neme: nő A bíróságok főellenőre 2022. április 27. óta. A nem demokratikus módon megválasztott nemzetgyűlés (National Assembly) korábbi tagja, valamint az el nem ismert alkotmányozó nemzetgyűlés (National Constituent Assembly, ANC) korábbi tagja és második alelnöke. Az el nem ismert alkotmányozó nemzetgyűlésben vezető szerepet betöltve hozzájárult a demokrácia és a jogállamiság venezuelai aláásásához, többek között azáltal, hogy aláírta azt a rendeletet, amely a venezuelai nemzetgyűlés (National Assembly of Venezuela) elnökét, Juan Guaidót megfosztotta parlamenti képviselői mentelmi jogától. 2020.6.29.

30. Juan José MENDOZA JOVER Születési idő: 1969. március 11. Születési hely: Trujillo, Venezuela Cím: Arnoldo Gabaldón, Candelaria, Edo. Trujillo Személyi igazolvány száma: V-9499372 Neme: férfi A Venezuelai Legfelsőbb Bíróság (Tribunal Supremo de Justicia, TSJ) korábbi második alelnöke és a Legfelsőbb Bíróság Alkotmányjogi Tanácsának (Constitutional Chamber of the Supreme Court) korábbi elnöke (2017. február – 2022. április). Intézkedéseivel hozzájárult a demokrácia és a jogállamiság venezuelai aláásásához, többek között számos olyan bírósági határozat révén, amelyek az elmúlt két évben korlátozták vagy aláásták Venezuela demokratikusan megválasztott jogalkotó szervének, a nemzetgyűlésnek (National Assembly) az alkotmányos hatásköreit. 2020.6.29.

37. Remigio CEBALLOS ICHASO Születési idő: 1963. május 1. Személyi igazolvány száma: V-6557495 Neme: férfi 2021. augusztus óta Venezuela bel- és igazságügyi minisztere (Minister of the Interior and Justice of Venezuela), valamint a kormány polgári biztonságért felelős alelnöke (Vice-President of the Government for Citizen Security). A venezuelai bolivári nemzeti fegyveres erők operatív és stratégiai parancsnokságának (Comando Estratégico Operacional Fuerzas Armadas Nacionales Bolivarianas, CEOFANB) korábbi parancsnoka (2017. június – 2021. július), amely a venezuelai fegyveres erők legmagasabb szintű szerve. A CEOFANB ellenőrzi a bolivári nemzeti fegyveres erőket (Bolivarian National Armed Forces, FANB) és a bolivári nemzeti gárdát (Bolivarian National Guard). A CEOFANB emellett felelős az FANB által tüntetések során végrehajtott intervenciók koordinálásért. A CEOFANB parancsnoki minőségében felelősség terhelte súlyos emberi jogi jogsértésekért, többek között az FANB tisztviselői és a parancsnoksága alatt álló, alárendelt erők – többek között a bolivári nemzeti gárda – általi túlzott erőszakért, valamint embertelen és megalázó bánásmódért. Különböző források – így a Venezuelai Bolivári Köztársasággal foglalkozó független nemzetközi tényfeltáró misszió – tulajdonítanak emberi jogi jogsértéseket az FANB-nak és a bolivári nemzeti gárdának. 2021.2.22.

38. Omar José PRIETO FERNÁNDEZ Születési idő: 1969. május 25. Személyi igazolvány száma: V-9761075 Neme: férfi Zulia szövetségi állam korábbi kormányzója (former Governor of Zulia State) (2017–2021). E minőségében aláásta a demokráciát és a jogállamiságot Zulia szövetségi államban. Az el nem ismert alkotmányozó nemzetgyűlés (National Constituent Assembly, ANC) iktatta be, miután az ANC megtagadta a választás jogszerű győztesének a beiktatását. Omar José Prieto Fernández aktívan előmozdította a nem demokratikus nemzetgyűlési választásokat, amelyekre 2020. december 6-án került sor. Továbbá Zulia szövetségi államban „otthonukban tett látogatásokkal” fenyegetett meg ellenzéki vezetőket, és kijelentette, hogy Zulia szövetségi államot függetlennek nyilvánítja, ha egy, Juan Guaidó által vezetett átmeneti kormány jut hatalomra. 2021.2.22.

42. Lourdes Benicia SUÁREZ ANDERSON Születési idő: 1965. március 7. Neme: nő A Legfelsőbb Bíróság (Tribunal Supremo de Justicia, TSJ) Alkotmányjogi Tanácsának (Constitutional Chamber) előadó bírája 2005. december óta, és az Alkotmányjogi Tanács alelnöke 2022. április óta. Az Alkotmányjogi Tanács korábbi elnöke és a Legfelsőbb Bíróság korábbi első alelnöke. A Legfelsőbb Bíróság Alkotmányjogi Tanácsának tagjaként felelősség terheli olyan intézkedésekért, nyilatkozatokért és döntésekért, amelyek a nemzetgyűlés (National Assembly) alkotmányos jogköreinek a csorbulását eredményezték és aláásták az ellenzék választási jogait, beleértve azt, hogy a Legfelsőbb Bíróság 2020. júniusban egyoldalú döntéssel kinevezte az Országos Választási Tanácsot (Consejo Nacional Electoral, CNE), valamint azt, hogy a fő demokratikus ellenzéki pártok közül háromnak a vezetőtestületét 2020. júniusban és júliusban felfüggesztették, és helyükre egyoldalú döntéssel új vezetőtestületet léptettek, továbbá 2021. májusban további egy évvel meghosszabbították az Acción Democrática tekintetében hozott ítélet hatályát. Intézkedései ennélfogva aláásták a demokráciát és a jogállamiságot Venezuelában, továbbá ő maga támogatta és elősegítette, hogy a végrehajtó ág aláássa a demokráciát és a jogállamiságot. 2021.2.22.

44. René Alberto DEGRAVES ALMARZA Neme: férfi 2022. április óta a Legfelsőbb Bíróság (Tribunal Supremo de Justicia, TSJ) Alkotmányjogi Tanácsának (Constitutional Chamber) helyettes bírája. A Legfelsőbb Bíróság Alkotmányjogi Tanácsának korábbi bírája. A Legfelsőbb Bíróság Alkotmányjogi Tanácsának tagjaként felelősség terheli olyan intézkedésekért, nyilatkozatokért és döntésekért, amelyek a nemzetgyűlés (National Assembly) alkotmányos jogköreinek a csorbulását eredményezték és aláásták az ellenzék választási jogait, beleértve azt, hogy a Legfelsőbb Bíróság 2020. júniusban egyoldalú döntéssel kinevezte az Országos Választási Tanácsot (Consejo Nacional Electoral, CNE), valamint azt, hogy a fő demokratikus ellenzéki pártok közül háromnak a vezetőtestületét 2020. júniusban és júliusban felfüggesztették, és helyükre egyoldalú döntéssel új vezetőtestületet léptettek, továbbá 2021. májusban további egy évvel meghosszabbították az Acción Democrática tekintetében hozott ítélet hatályát. Intézkedései ennélfogva aláásták a demokráciát és a jogállamiságot Venezuelában, továbbá ő maga támogatta és elősegítette, hogy a végrehajtó ág aláássa a demokráciát és a jogállamiságot. 2021.2.22.

45. Arcadio DELGADO ROSALES Születési idő: 1954. szeptember 23. Neme: férfi A Legfelsőbb Bíróság (Tribunal Supremo de Justicia, TSJ) Alkotmányjogi Tanácsának (Constitutional Chamber) korábbi bírája és alelnöke. A Legfelsőbb Bíróság Alkotmányjogi Tanácsának tagjaként felelősség terheli olyan intézkedésekért, nyilatkozatokért és döntésekért, amelyek a nemzetgyűlés (National Assembly) alkotmányos jogköreinek a csorbulását eredményezték, és aláásták az ellenzék választási jogait, beleértve azt, hogy a Legfelsőbb Bíróság 2020. júniusban egyoldalú döntéssel kinevezte az Országos Választási Tanácsot (Consejo Nacional Electoral, CNE), valamint azt, hogy a fő demokratikus ellenzéki pártok közül három vezetését 2020. júniusban és júliusban felfüggesztették, és egyoldalú döntéssel felváltották, továbbá 2021. májusban további egy évvel meghosszabbították az Acción Democrática tekintetében hozott ítélet hatályát. Intézkedései ennélfogva aláásták a demokráciát és a jogállamiságot Venezuelában, továbbá ő maga támogatta és elősegítette, hogy a végrehajtó ág aláássa a demokráciát és a jogállamiságot. 2021.2.22.

46. Carmen Auxiliadora ZULETA DE MERCHÁN Születési idő: 1947. december 13. Neme: nő A Legfelsőbb Bíróság (Tribunal Supremo de Justicia, TSJ) Alkotmányjogi Tanácsának (Constitutional Chamber) korábbi bírája. A Legfelsőbb Bíróság Alkotmányjogi Tanácsának tagjaként felelősség terheli olyan intézkedésekért, nyilatkozatokért és döntésekért, amelyek a nemzetgyűlés (National Assembly) alkotmányos jogköreinek a csorbulását eredményezték és aláásták az ellenzék választási jogait, beleértve azt, hogy a Legfelsőbb Bíróság 2020. júniusban egyoldalú döntéssel kinevezte az Országos Választási Tanácsot (Consejo Nacional Electoral, CNE), valamint azt, hogy a fő demokratikus ellenzéki pártok közül háromnak a vezetőtestületét 2020. júniusban és júliusban felfüggesztették, és helyükre egyoldalú döntéssel új vezetőtestületet léptettek, továbbá 2021. májusban további egy évvel meghosszabbították az Acción Democrática tekintetében hozott ítélet hatályát. Intézkedései ennélfogva aláásták a demokráciát és a jogállamiságot Venezuelában, továbbá ő maga támogatta és elősegítette, hogy a végrehajtó ág aláássa a demokráciát és a jogállamiságot. 2021.2.22.

47. Indira Maira ALFONZO IZAGUIRRE Születési idő: 1968. április 29. Születési hely: La Guaira, La Guaira State, Venezuela Személyi igazolvány száma: V-6978710 Neme: nő A Legfelsőbb Bíróság (Tribunal Supremo de Justicia, TSJ) Választási Tanácsának (Electoral Chamber) korábbi elnöke. Az Országos Választási Tanács (Consejo Nacional Electoral, CNE) 2020. június 13-án kinevezett korábbi elnöke. A Legfelsőbb Bíróság Választási Tanácsának és Plenáris Tanácsának (Plenary Chamber) korábbi tagja, a Legfelsőbb Bíróság második alelnöke 2015-től 2017. február 24-ig, a Legfelsőbb Bíróság alelnöke 2017. február 24-től 2020. június 12-ig. A Legfelsőbb Bíróság Választási Tanácsának tagjaként Indira Maira Alfonzo Izaguirrét felelősség terheli a 2015. decemberben az akkor újonnan megválasztott nemzetgyűléssel (National Assembly) szemben hozott intézkedésekért, amelyek következtében lehetetlenné vált a nemzetgyűlés számára, hogy gyakorolja jogalkotási hatásköreit. Ezenkívül elfogadta, hogy 2020. júniusban a Legfelsőbb Bíróság kinevezze a CNE elnökévé, noha ezen előjog a nemzetgyűlést illeti meg. Említett szerepében előkészítette és felügyelte a nem demokratikus módon lebonyolított nemzetgyűlési választásokat, amelyekre 2020. december 6-án került sor, valamint részt vett az e választásokra vonatkozó választási normák 2020. június 30-i megváltoztatásában, anélkül, hogy hivatalosan távozott volna a Legfelsőbb Bíróságtól (ideiglenes engedély arra, hogy a CNE tagja legyen). A CNE 2021. májusi megújítását követően visszatért a Legfelsőbb Bíróság-hoz. Intézkedései ennélfogva aláásták a demokráciát és a jogállamiságot Venezuelában. 2021.2.22.

48. Leonardo Enrique MORALES POLEO Neme: férfi Az Országos Választási Tanács (Consejo Nacional Electoral, CNE) korábbi alelnöke, valamint a Politikai Részvételi és Finanszírozási Bizottság (Political Participation and Financing Commission) elnöke (2020. augusztus 2021. május). Leonardo Enrique Morales Poleót a Legfelsőbb Bíróság (Tribunal Supremo de Justicia, TSJ) nevezte ki a CNE alelnökévé és a Politikai Részvételi és Finanszírozási Bizottság (Political Participation and Financing Commission) elnökévé 2020. augusztus 7-én, noha ezen előjog a nemzetgyűlést (National Assembly) illeti meg. Ezenkívül, közvetlenül a kinevezése előtt a Progresszív Haladás pártban (Avanzada progresista) töltött be tisztséget. A CNE tagjaként (vezető tisztviselő) és alelnökeként teljes mértékben részt vett a CNE döntéshozatali folyamatában. Támogatta és elősegítette azon választási folyamat felügyeletét, amely a 2020. december 6-i nem demokratikus nemzetgyűlési választásokhoz vezetett. Cselekményei ennélfogva még inkább aláásták a demokráciát és a jogállamiságot Venezuelában. Leonardo Enrique Morales Poleo elfogadta, hogy kinevezzék a CNE-be, és a CNE alelnökeként pozíciójában maradt, miközben Venezuelában súlyosan aláásták a demokráciát. 2021.2.22.

49. Tania D’AMELIO CARDIET Születési idő: 1971. december 5. Születési hely: Italy Állampolgárság: venezuelai Személyi igazolvány száma: V-11691429 Neme: nő 2022. április óta a Legfelsőbb Bíróság (Tribunal Supremo de Justicia, TSJ) Alkotmányjogi Tanácsának (Constitutional Chamber) bírája. Az Országos Választási Tanács (Consejo Nacional Electoral, CNE) korábbi tagja (vezető tisztviselő) a 2016–2023-as időszakban. A CNE tagja (vezető tisztviselője) a 2010–2016-os időszakban. Tania d’Amelio Cardiet 2010 óta a CNE vezető tisztviselőjeként a tisztségei keretében végzett tevékenységével közvetlenül hozzájárult a demokrácia és a jogállamiság aláásásához Venezuelában, beleértve a nem demokratikus módon lebonyolított 2020. évi nemzetgyűlési választások előkészítését, az említett választásokra vonatkozó választási normák 2020. június 30-i megváltoztatásában való részvételt, valamint a 2018. évi elnökválasztás megszervezésében és lebonyolításában való részvételt. Ezenkívül Tania d’Amelio Cardiet elfogadta, hogy 2016-ban a Legfelsőbb Bíróság kinevezze a CNE tagjává, noha ezen előjog a nemzetgyűlést (National Assembly) illeti meg. 2021.2.22.

52. Jesús Emilio VÁSQUEZ QUINTERO Személyi igazolvány száma: V-7422049 Neme: férfi A hadbíróság (Court Martial) és a Katonai Büntető Igazságszolgáltatási Kerület (Military Criminal Judicial Circuit) elnöke 2021. szeptember 17. óta. Hadosztály-tábornok 2019. július 5. óta, és a katonai ügyészség korábbi legfőbb ügyésze (2017. december – 2021. szeptember 17.). A katonai ügyészség legfőbb ügyészeként felelősség terheli a demokrácia és a jogállamiság aláásásáért Venezuelában. A katonai ügyészség kapcsolatba hozható a fegyveres erők keretében zajló belső igazságügyi eljárásokkal, valamint incidensek kivizsgálásának az elmulasztásával, többek között Acosta kapitány 2019-ben bekövetkezett halálának ügyében. Továbbá katonai igazságszolgáltatást alkalmaznak a polgári lakosságra. 2021.2.22.